ประจำเดือนมาไม่ปกติค่ะ3-4เดือนมาทีมาครั้งล่าสุด14เมษาเดือนกันยามีอะไรกับแฟนไม่ได้ป้องกันจนตอนนี้ประจำเดือนยังไม่มามีโอกาสท้องไหมค่ะ
สวัสดีค่ะ แม้ประจำเดือนจะไม่ค่อยมา แต่หากได้มีเพศสัมพันธ์ และหลังจากนั้น ประจำเดือนยังไม่มา ก็ควรต้องตรวจหาการตั้งครรภ์ดูด้วยค่ะ หากตรวจไม่พบ การที่ประจำเดือนไม่มานานหลายเดือน อาจเกิดจาก1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยแท้งแล้วได้รับการขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากตรวจไม่พบการตั้งครรภ์ และประจำเดือนยังคงไม่มา แนะนำควรไปพบแพทย์เพื่อตรวจหาสาเหตุค่ะ หากเกิดจากการทำงานของรังไข่ผิดปกติ ไม่มีการตกไข่เกิดขึ้น แพทย์ก็ให้จะยาปรับฮอร์โมนมาทานค่ะ